D. 6. juni gik SKAT over til en digital registrering af køretøjer, og det var ikke uden problemer. Hos SKAT Nordjylland var der op mod en times ventetid i telefonen, men nu er ventetiden blevet bragt ned. Det skriver P4 Nordjylland. SKAT Nordjylland har nemlig ansat 10 nye medarbejdere, der skal hjælpe med at få ekspederingstiden bragt ned. Det betyder, at der nu er cirka 30 minutters ventetid i telefonen. Der forventes dog, at der snart er endnu kortere ventetid.
Et nyt IT-system hos SKAT Nordjylland har skabt ventetid på op mod en time i telefonen - men nu er der ansat 10 ekstra medarbejdere til at bringe ventetiden ned.